|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **PROGRAMA**  **o izmjenama i dopuni Programa javnih potreba u kulturi i turizmu Grada Koprivnice za 2018. godinu** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Donošenje Programa javnih potreba u kulturi propisano je Zakonom o financiranju javnih potreba u kulturi („Narodne novine“ broj 47/90, 27/93 i 38/09). Programom se obuhvaćaju svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života Grada Koprivnice i provođenje aktivnosti i manifestacija koje su od značajnog interesa. Sukladno iskazanim potrebama, najvažnija područja djelovanja u kulturi su likovna djelatnost, muzejsko-galerijska djelatnost, glazbena djelatnost, glazbeno-scenska i plesna djelatnost, kazališna djelatnost, filmska i video djelatnost, knjižna i nakladnička djelatnost, knjižnična djelatnost, nova medijska kultura, znanstveno-istraživačka djelatnost i ostale djelatnosti. Programe iz područja djelovanja u kulturi planiraju ustanove kulture i druge institucije registrirane za realizaciju pojedinih programa iz djelatnosti kulture, te udruge u kulturi, slobodni umjetnici i ostali.  Ovim Programom su obuhvaćeni programi/projekti/aktivnosti u turizmu i to ne samo Turističke zajednica grada Koprivnice kao okosnice turizma u našem gradu, već i udruga, poduzeća i pojedinaca koji svojim radom doprinose razvoju turizma. Posebna pozornost pridavati će se očuvanju postojećih manifestacija s posebnim osvrtom na manifestacije udruga žena s područja grada, promociji i pozicioniranju Grada Koprivnice kao turističkog središta sjeverozapadne Hrvatske, s naglaskom na poticanje sportsko rekreacijskog turizma i održivog razvoja.  Ovim Programom o izmjenama Programa javnih potreba u kulturi i turizmu Grada Koprivnice za 2018. godinu utvrđuju se javne potrebe koje obuhvaćaju djelatnosti, programe i aktivnosti od interesa za Grad Koprivnicu, s ciljem poticanja širenja i razvoja kulturnog i turističkog života u Gradu Koprivnici, a sve prema utvrđenim prijedlozima ustanova, iskazanom interesu udruga civilnog društva, umjetničkih organizacija, slobodnih umjetnika i ostalih, a sve prema prijavama pristiglim na javnim pozivima. | |
| Mjesec stvaranja dokumenta | Lipanj 2018. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je 15 dana te je bilo otvoreno od 19.06. do 04.07. 2018. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  5.srpnja 2018. |